CELEX: 62014TN0573
Language: fi
Date: 2014-07-31 00:00:00
Title: Asia T-573/14: Kanne 31.7.2014 – Polyelectrolyte Producers Group ja SNF v. komissio

17.11.2014   
            
            
               FI
            
            
               Euroopan unionin virallinen lehti
            
            
               C 409/45
            
         Kanne 31.7.2014 – Polyelectrolyte Producers Group ja SNF v. komissio
   (Asia T-573/14)
   2014/C 409/66
   Oikeudenkäyntikieli: englanti
   
      Asianosaiset
   
   
      Kantajat: Polyelectrolyte Producers Group (Bryssel, Belgia) ja SNF SAS (Andrézieux Bouthéon, Ranska) (edustajat: asianajajat R. Cana ja A. Patsa)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kanteen tutkittavaksi ja hyväksymään sen
            
         
               —
            
            
               kumoamaan riidanalaisen toimen, koska siinä asetetaan monomeerijämien kiinteäksi enimmäismääräksi 100 ppm
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat esillä olevalla kanteella osittain kumottavaksi ekologisista arviointiperusteista EU-ympäristömerkin myöntämiseksi paperin jatkojalosteille 2.5.2014 annettua komission päätöstä 2014/256/EU. (1)Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste perustuu EU-ympäristömerkistä annetun asetuksen (2) rikkomiseen, koska komissio on asettanut riidanalaisen päätöksen liitteessä olevan 1 arviointiperusteen B kohdan B3 alakohdan e alakohdassa monomeerijäämille kiinteäksi enimmäismääräksi 100 ppm. Kantajat väittävät, että mainitun alakohdan edellytyksillä:
               
                           —
                        
                        
                           rikotaan EU:n ympäristömerkistä annetun asetuksen 6 artiklan 3 kohtaa ja liitettä I, koska edellytyksiä ei ole määritetty tieteellisten tietojen perusteella
                        
                     
                           —
                        
                        
                           rikotaan EU:n ympäristömerkistä annetun asetuksen 6 artiklan 3 kohtaa ja liitettä I, koska edellytyksissä ei oteta huomioon unionin ympäristöalan uusimpia strategisia tavoitteita
                        
                     
                           —
                        
                        
                           rikotaan EU:n ympäristömerkistä annetun asetuksen 6 artiklan 3 kohdan b alakohtaa, koska komissio ei ole tutkinut, voidaanko edellytyksiä toteuttaa.
                        
                     
         
               2)
            
            
               Toinen kanneperuste perustuu perusteluvelvollisuuden sekä yhdenvertaisen kohtelun periaatteen ja suhteellisuusperiaatteen loukkaamiseen, koska
               
                           —
                        
                        
                           riidanalaisessa päätöksessä ei ole mitään tietoja tai selvityksiä 1 arviointiperusteen B kohdan B3 alakohdan e alakohdassa säädetyistä vaatimuksista
                        
                     
                           —
                        
                        
                           riidanalaisessa päätöksessä kohdellaan erilaisia tilanteita samalla tavoin ja samanlaisia tilanteita eritavoin ilman, että tällainen syrjintä on objektiivisesti perusteltua
                        
                     
                           —
                        
                        
                           riidanalainen päätös ei ole tarpeen tavoiteltujen päämäärien saavuttamiseksi, koska vähemmän rajoittavia toimenpiteitä on olemassa.
                        
                     
         
               3)
            
            
               Kolmannen kanneperusteen mukaan komissio ei ole noudattanut sillä olevaa hyvän hallinnon velvoitetta, koska se ei ole tutkinut huolellisesti ja puolueettomasti kaikkia seikkoja ja olosuhteita riidanalaista päätöstä antaessaan.
            
         
      (1)  EUVL L 135, s. 24. Tiedoksiannettu numerolla C(2014) 2774.
   
      (2)  EU-ympäristömerkistä 25.11.2009 annettu Euroopan parlamentin ja neuvoston asetus (EY) N:o 66/2010 (EUVL L 27, s. 1).